সংশ্লিষ্ট সূত্র জানায়, গত ১৯ জুলাই নগরীর খালিশপুর থানাধীন বয়রা আফজালের মোড়ের এক ভাড়া বাসা থেকে যুবক শেখ ফরহাদ হোসেন আপনের (৩২) গলাকাটা লাশ উদ্ধার করে পুলিশ। আপন শহীদ শেখ আবু নাসের হাসপাতালের আউট সোর্সিং কর্মচারী হিসেবে ওই হাসপাতালে কাজ করতো। ১৬জুলাই নগরীর খানজাহান আলী থানার মশিয়ালী পাড়িয়াডাঙ্গা গ্রামের একটি বাগানে ওমর ফারুক নামে এক পাষন্ড স্বামী তার স্ত্রী নুপুর বেগমকে (২২) পিটমোড়া দিয়ে দু’ হাত এবং কাপড় দিয়ে মুখ ও চোখ বেঁেধ কুড়াল দিয়ে কুপিয়ে হত্যা করে। নিহত গৃহবধূ নূপুর বেগমের এক বছর ২মাস বয়সের মো. আব্দুল্লাহ নামের একটি পুত্র সন্তান রয়েছে। ১১জুলাই মেহেদী হাসান (২২) নামে এক যুবককে নগরীর খুলনা সদর থানাধীন দোলখোলা এলাকায় দুষ্কৃতকারীরা ছুরিকাঘাত করে হত্যা করে। ২জুলাই হরিণটানা থানাধীন প্রগতি স্কুল এলাকার মর্জিনা বেগমের (৩০) লাশ উদ্ধার করে পুলিশ। ২৫জুন নগরীর সদর থানাধীন লোয়ার যশোর রোডের আজমল প্লাজার হোটেল আজমল আবাসিক হোটেল থেকে ইনসান মোল্লা (২২) নামে এক যুবকের লাশ উদ্ধার করে পুলিশ। নিহত ইনসান মোল্লা নড়াইল জেলার কালিয়া থানাধীন চাঁচুড়ী বাজার এলাকার নিজ বাড়ি থেকে প্রেমিকা তানিয়াকে নিয়ে ওই হোটেলে স্বামী-স্ত্রী পরিচয়ে কক্ষ নেয়। একই তারিখে আড়ংঘাটা থানাধীন বাইপাস সড়কের বরইতলা এলাকা থেকে অজ্ঞাত এক ব্যক্তির (৫০) বস্তাবন্দি লাশ উদ্ধার করে পুলিশ। ১৮জুন বিকেলে দিকে বাগমারা প্রাইমারী স্কুলের কাছে ডেকে নিয়ে হাফেজ ওয়াহিদুজ্জামান ওরফে ওবায়দুলকে ছুরিকাঘাত করে দুষ্কৃতকারীরা। পরে চিকিৎসাধীন অবস্থায় ২২জুন ঢাকায় মারা যান ওবায়দুল্লাহ। ৯জুন দৌলতপুরের দফাদার পাড়ায় বুদ্ধিপ্রতিবন্ধী শিশু সম্রাট খানকে (২২) লাঠিপেটা করে হত্যা করা হয়। চুরির ঘটনা দেখে ফেলায় দুষ্কৃতকারীরা তাকে হত্যা করে। একই তারিখে খালিশপুর থানাধীন ভৈরব নদের ৭নং ঘাট এলাকা থেকে ১৬-১৭ বছরের এক অজ্ঞাত কিশোরের লাশ উদ্ধার করে পুলিশ। ৪জুন খানজাহান আলী থানাধীন গিলাতলা দক্ষিণপাড়া এলাকার লাঠি দিয়ে মাথায় আঘাত করে সুজন (২১) নামে এক যুবককে হত্যা করে প্রতিপক্ষরা। এছাড়াও নগরীতে মারামারি, চুরিসহ বিভিন্ন অপরাধমূলক কর্মকান্ড ঘটছে প্রায়ই।